Smernica Komisie 2002/42/ES
zo 17. mája 2002,
ktorou sa menia a dopĺňajú prílohy k smerniciam Rady 86/362/EHS, 86/363/EHS a 90/642/EHS o stanovení maximálnych hladín rezíduí pesticídov (bentazón a pyridát) v a na obilninách, potravinách živočíšneho pôvodu a určitých výrobkoch rastlinného pôvodu vrátane ovocia a zeleniny
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 86/362/EHS z 24. júla 1986 o stanovení maximálnych hladín rezíduí pesticídov v a na obilninách [1], naposledy zmenenú a doplnenú smernicou Komisie 2002/23/ES [2], najmä na jej článok 10,
so zreteľom na smernicu Rady 86/363/EHS z 24. júla 1986 o stanovení maximálnych hladín rezíduí pesticídov v potravinách živočíšneho pôvodu [3], naposledy zmenenú a doplnenú smernicou Komisie 2002/23/ES, najmä na jej článok 10,
so zreteľom na smernicu Rady 90/642/EHS z 27. novembra 1990 o stanovení maximálnych hladín rezíduí pesticídov v a na určitých produktoch rastlinného pôvodu, vrátane ovocia a zeleniny [4], naposledy zmenenú a doplnenú smernicou Komisie 2002/23/ES, najmä na jej článok 7,
so zreteľom na smernicu Rady 91/414/EHS z 15. júla 1991 o uvádzaní výrobkov na ochranu rastlín na trh [5], naposledy zmenenú a doplnenú smernicou Komisie 2002/37/ES [6], najmä na jej článok 4 ods. 1 písm. f),
keďže:
(1) Existujúce aktívne látky bentazón a pyridát boli smernicami Komisie 2000/68/ES [7] a 2001/21/ES [8] zahrnuté do prílohy I k smernici 91/414/EHS na použitie ako herbicíd pre obilniny, zeleninu a krmoviny.
(2) Pri zahrnutí dotknutých aktívnych látok do prílohy I k smernici 91/414/EHS sa vychádzalo z vyhodnotenia predložených informácií týkajúcich sa navrhovaného použitia. Informácie týkajúce sa tohto použitia predložili určité členské štáty v súlade s článkom 4 ods. 1 písm. f) smernice 91/414/EHS. Dostupné informácie boli preskúmané a sú postačujúce na stanovenie maximálnych hladín určitých rezíduí (MHR).
(3) Tam, kde neexistujú žiadne MHR spoločenstva alebo predbežné MHR, členské štáty stanovia národné predbežné MHR v súlade s článkom 4 ods. 1 písm. f) smernice 91/414/EHS ešte predtým, ako sa výrobky na ochranu rastlín obsahujúce tieto aktívne látky môžu schváliť.
(4) S ohľadom na zahrnutie dotknutých aktívnych látok do prílohy I k smernici 91/414/EHS súvisiace technické a vedecké hodnotenia boli ukončené vo forme revíznych správ Komisie. Správy boli v prípade bentazónu dokončené 13. júla 2000 a v prípade pyridátu 12. decembra 2000. Stanovili prípustný denný príjem (PDP) pre bentazón na 0,1 mg/kg telesnej hmotnosti/deň a pre pyridát na 0,036 mg/kg telesnej hmotnosti/deň. Celoživotné vystavenie spotrebiteľ ov potravinárskych výrobkov ošetrovaných dotknutými aktívnymi látkami bolo stanovené a vyhodnotené v súlade s postupmi spoločenstva. Je potrebné tiež zohľadniť usmernenia uverejnené Svetovou zdravotníckou organizáciou [1] Usmernenia pre predpokladaný potravinový príjem rezíduí pesticídov (revidované), ktoré vypracoval GEMS/Potravinový program v spolupráci s Kódexovým výborom pre rezíduá pesticídov a uverejnila Svetová zdravotnícka organizácia v roku 1997 (WHO/FSF/FOS/97.7). a stanovisko Vedeckého výboru pre rastliny [2] Stanovisko Vedeckého výboru pre rastliny súvisiace s otázkami týkajúcimi sa zmien a doplnení príloh k smerniciam Rady 86/362/EHS, 86/363/EHS a 90/642/EHS (Stanovisko Vedeckého výboru pre rastliny zo 14. júla 1998) (http://europa.eu.int/comm/food/fs/sc/out21_en.html). k použitej metodológii. Dohodlo sa, že navrhované MHR nepovedú k tomu, aby sa tieto PDP zvýšili.
(5) Nespozorovali sa žiadne akútne toxické účinky v rámci vyhodnocovania a diskusie, ktorá predchádzala zahrnutiu pyridátu do prílohy I k smernici 91/414/EHS, ktoré by si vyžadovali stanovenie akútnej referenčnej dávky. Akútna referenčná dávka pre bentazón bola stanovená na 0,25 mg/kg telesnej hmotnosti/deň. Podľa vyhodnotenia hladiny vystavenia nebudú mať navrhované MHR za následok neprípustné akútne vystavenie spotrebiteľov.
(6) S cieľom zabezpečiť primeranú ochranu spotrebiteľa pred vystavením rezíduám v alebo na produktoch, ktoré neboli schválené, odporúča sa stanoviť predbežné MHR na spodnej hranici analytickej stanoviteľnosti pre všetky produkty, na ktoré sa vzťahujú smernice 86/362/EHS, 86/363/EHS a 90/642/EHS.
(7) Stanovenie takýchto predbežných MHR hladín spoločenstva nebráni členským štátom, aby stanovili predbežné MHR pre bentazón a pyridát v súlade s článkom 4 ods. 1 písm. f) smernice 91/414/EHS a prílohy VI k tejto smernici. Obdobie štyroch rokov sa považuje za dostačujúce na povolenie ďalších možných použití dotknutých aktívnych látok. Predbežná MHR by sa potom mala stať konečnou.
(8) Prílohy k smerniciam 86/362/EHS, 86/363/EHS a 90/642/EHS by sa mali z tohto dôvodu zmeniť a doplniť.
(9) Komisia oznámila návrh tejto smernice Svetovej obchodnej organizácii a nedostala žiadne pripomienky. Komisia na základe predložených prijateľných údajov preskúma možnosť stanoviť prípustné odchýlky od maximálnych hladín rezíduí pri dovoze pre špecifické kombinácie pesticíd/plodina.
(10) Táto smernica je v súlade so stanoviskom Stáleho výboru pre potravinový reťazec a zdravie zvierat,
PRIJALA TÚTO SMERNICU:
Článok 1
Do časti A prílohy II k smernici 86/362/EHS sa vkladajú nasledujúce maximálne hladiny rezíduí pesticídov:
"Rezíduum pesticídov | Maximálna úroveň v mg/kg |
| |
Bentazón (suma bentazónu a konjugátov 6-OH- a 8-OH-bentazónu vyjadrené ako bentazón) | 0,1 | Obilniny |
Pyridát (suma pyridátu, jeho hydrolyzovaného produktu CL 9673 (6-chlór-4-hydroxy-3-fenylpyridazín) a hydrolyzovateľných konjugátov CL 9673 vyjadrené ako pyridát) | 0,05 | Obilniny |
Článok 2
Do časti B prílohy II k smernici 86/363/EHS sa vkladajú nasledujúce maximálne hladiny rezíduí pesticídov:
"Rezíduum pesticídu | Maximálna úroveň (mg/kg) |
Mäsa, vrátane tuku prípravkov z mäsa, tukov z vnútorností a živočíšnych tukov uvedených v prílohe I pod CN kódmi 0201, 0202, 0203, 0204, 02050000, 0206, 0207, ex0208, 020900, 0210, 160100 a 1602 | Pre mlieko a mliečne výrobky uvedené v prílohe I pod CN kódmi 0401, 0402, 0405 00 a 0406 | Čerstvých vajec bez škrupín, pre vtáčie vajcia a vaječné žltky uvedené v prílohe I pod CN kódmi 040700 a 0408,, |
Bentazón | 0,05 | 0,02 | 0,05 |
Pyridát (suma pyridátu, jeho hydrolyzovaného produktu CL 9673 (6-chlór-4-hydroxy-3-fenylpyridazín) vyjadrené ako pyridát) | Obličky okrem hydiny 0,4 | 0,05 | 0,05 |
Iné produkty |
Článok 3
Maximálne hladiny rezíduí pesticídu pre bentazón a pyridát v prílohe k tejto smernici sa pridávajú do prílohy II k smernici 90/642/EHS.
Článok 4
Členské štáty uvedú do platnosti zákony, iné právne predpisy a správne opatrenia nevyhnutné na dosiahnutie súladu s touto smernicou najneskôr do 31. decembra 2002. Bezodkladne o tom informujú Komisiu.
Tieto ustanovenia budú uplatňovať od 1. januára 2003.
Keď členské štáty prijmú tieto ustanovenia, uvedú v nich odkaz na túto smernicu, alebo ich takýto odkaz bude sprevádzať pri príležitosti ich úradného uverejnenia. Spôsob vykonania takéhoto odkazu stanovia členské štáty.
Článok 5
Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.
Článok 6
Táto smernica je adresovaná členským štátom.
V Bruseli 17. mája 2002